ai4bharat/Pralekha huggingface dataset:
پیٹرولیم اور قدرتی گیس کی وزارت
پیٹرولیم اورقدرتی گیس کی وزارت نے 7بلاکس کے لئے معاہدوں پردستخط کئے
2020میں ملک کی توانائی کے بنیادی ڈھانچے میں مزید سرمایہ کاری ہوگی :دھرمیندرپردھان
نئی دہلی ،02جنوری :پیٹرولیم اورقدرتی گیس کی وزارت نے آج 7بلاکس کے لئے کئی معاہدوں پردستخط کئے جو اوپن ایکریج لائسنسنگ کا آغاز کیاتھا ۔IV کے تحت دیئے گئے ہیں ۔ حکومت نے 27اگست ، 2019 کو اواے ایل پی نیلامی راونڈ۔4 پروگرام  نیلامی
نیلامی راونڈ۔4میں انٹرنیشنل مقابلہ جاتی نیلامی پروسیس کے تحت 7بلاکس کی پیش کی گئی ہے ۔ نیلامی کا راؤنڈ 31اکتوبر ، 2019 کو بند ہواتھا ۔ سبھی 7بلاکس کو منظوری دے دی گئی تھی اوریہ ٹھیکہ اواین جی سی کے لئے منظورکیاگیاتھا ۔ جس کے لئے آج پیٹرولیم اور قدرتی گیس اوراسٹیل کے مرکزی وزیرجناب دھرمیندرپردھان کی موجودگی میں ریونیوشیئرنگ ٹھیکوں پر دستخط کئے گئے ۔ سبھی 7آن لینڈ بلاکس میں آج جو کل رقبہ ٹھیکے کے لئے دیاگیاہے وہ 18510مربع کلومیٹرہے ۔یہ بلاکس تین گدلے طاش میں پھیلے ہوئے ہیں ۔
اس موقع پر اظہارخیال کرتے ہوئے جناب پردھان نے 2016 میں شروع کی گئی ہائیڈروکاربن ایکسپلوریشن اورلائسنسنگ پالیسی کے دائرے کے تحت اواے ایل پی نیلامی راونڈس کی کامیابی کو اجاگرکیا۔ انھوں نے کہاکہ گذشتہ ڈھائی سال کے عرصے میں حکومت نے تلاش اور پیداوارکے لئے 1.4لاکھ مربع کلومیٹررقبے میں کامیاب نیلامی کی ہے ۔ اواین جی سی کو اواے ایل پی ۔4کے تحت آج جو 7بلاکس دیئے گئے ہیں ان میں تیل اور تیل کے مساوی گیس کی لگ بھگ 33عرب بی بی ایل ایس کی گنجائش ہے ۔
ہائیڈروکاربن سیکٹرمیں اصلاحا ت کے بارے میں اظہارخیال کرتے ہوئے جناب پردھان نے کہاکہ ہم نے اپنی توجہ ریونیوسے ہٹاکر زیادہ سے زیادہ پیداوارپرمرکوز کی ہے اور ہم نے مسلسل اصلاحا کا راستہ اپنایاہے ۔ انھو ں نے کہاکہ حالیہ وقت میں کھوج اورتلاش کی سرگرمیوں میں ٹکنالوجی کو شامل کیاگیاہے جس سے زبردست ترقی ہوئی ہے ۔ ہماری تیل اور گیس کی کمپنیاں پیداوار اور شرح نموکو بڑھانے کے لئے نئی تکنالوجیاں اپنارہی ہیں ۔ توانائی کے شعبے میں سرمایہ کاری کے بارے میں اظہارخیال کرتے ہوئے انھوں نے مزید کہاکہ آنے والے سالوں میں توانائی کے سیکٹرمیں زبردست سرمایہ کاری دیکھنے کو ملے گی ۔ حکومت نے 2019سے 2025تک کے لئے قومی بنیادی ڈھانچے کی پائپ لائن پرٹاسک فورس رپورٹ حال ہی میں جاری کردی ہے جس میں 102لاکھ کروڑروپے کی سرمایہ کاری کے لئے ایک خاکہ وضع کیاگیاہے ۔
ہائیڈروکاربن ایکسپلوریشن اورلائسنسنگ پالیسی انڈین ایکسپلوریشن اور پروڈکشن سیکٹرمیں کاروبارکو اورزیادہ آسان بنانے کی سمت ایک بڑاقدم ہے ۔
میں دیئے گئے بلاکوں کی تفصیلات IVاواے ایل پی ۔
|
|
کمپنی
|
|
دیئے گئے بلاکس
|
|
زمرہ
|
|
تفصیل 
|
|
ایوارڈ کا علاقہ

|
|
اواین جی سی لمیٹڈ

|
|
آر۔ اواین ایچ پی 2019/1
|
|
Iزمرہ ۔
|
|
اون لینڈ /راجستھان / راجستھان
|
|
2,118.83
|
|
وی این-اواین ایچ پی 2019/1
|
|
IIزمرہ ۔
|
|
اون لینڈ /وندھیان /ایم پی
|
|
2,730.73
|
|
وی این-اواین ایچ پی 2019/2
|
|
IIزمرہ ۔
|
|
اون لینڈ /وندھیان /ایم پی
|
|
3,077.65
|
|
وی این-اواین ایچ پی 2019/3
|
|
IIزمرہ ۔
|
|
اون لینڈ /وندھیان /ایم پی
|
|
3,097.17
|
|
وی این-اواین ایچ پی 2019/4
|
|
IIزمرہ ۔
|
|
اون لینڈ /وندھیان /ایم پی
|
|
2,932.74
|
|
وی این-اواین ایچ پی 2019/5
|
|
IIزمرہ ۔
|
|
اون لینڈ /وندھیان /ایم پی
|
|
1,421.66
|
|
وی این-اواین ایچ پی 2019/1
|
|
IIIزمرہ ۔
|
|
اون لینڈ/بنگال پورنیہ /مغربی بنگال
|
|
3,130.91
|
|
کل
|
|
18,509.698
وزارات ثقافت
وزارت ثقافت اور ہندوستانی بحریہ نے’’قدیم سلے ہوئے جہاز تعمیر کا طریقہ ‘‘ کو از سر نو زندہ ایک مفاہمت نامے پر دستخط کیے
جہاز تعمیر کی 2000سال پرانی تکنیک کو دوبارہ زندہ کرنے کے لئے وزارت ثقافت اور ہندوستانی بحریہ کی قابل ذکر کوشش
جہاز تعمیر کی 2000سال پرانی تکنیک جسے ’سلے ہوئے جہاز تعمیر کا طریقہ کے نام سے جانا جاتا ہے، کو دوبارہ زندہ اور محفوظ کرنے کے قابل ذکر پہل کی شکل میں وزارت ثقافت اور ہندوستانی بحریہ نے ایک مفاہمتی عرضداشتپر دستخظ کئے ہیں۔
18جولائی 2023 کو مفاہمتی عرضداشت پر دستخط کی تقریب منعقد ہوئی جس میں وزارت ثقافت کے سیکریٹری جناب گووند موہن، وزارت ثقافت کے جوائنٹ سیکریٹری اوما نندوری ، وزارت ثقافت میں ڈائریکٹر محترمہ پرینکا چندرا، ہندوستانی بحریہ کے ریئر ایڈمرل کے ایس سرینواس اور کوموڈور جناب سوجیت بکشی، کمانڈر جناب سندیپ رائے کی باوقار موجود رہی ۔
ہندوستانی بحریہ پورے پروجیکٹ کے نفاذ اور کارروائی کی نگرانی کرے گی۔سمندری تحفظ کے کسڈوڈین اور شعبے کے ماہرین کی شکل میں ہندوستانی بحریہ کی شراکت داری بلا رکاوٹ پروجیکٹ کے انتظام وتحفظ اور اعلیٰ معیارات پر عمل آوری کو یقینی بنائے گی۔ان کا غیر معمولی تجربہ اور تکنیکی معلومات قدیم سلائی کے طریقے کے کامیاب احیاء اور سلے ہوئے جہاز کی تعمیر میں اہم رول نبھائے گی۔
تاریخی اہمیت اور روایتی دستکاری ہنرمندی کے تحفظ کے پیش نظر سلے ہوئے جہاز کا ہندوستان میں اہم ثقافتی اہمیت ہے۔ پوری تاریخ میں ہندوستان میں ایک مضبوط سمندری روایت رہی ہے اور سلے ہوئے جہازوں کے استعمال نے تجارت ، ثقافتی تبادلے اور کھوج نے اہم رول ادا کیا ہے۔ تینوں کا استعمال کرنے کے بجائے لکڑی کے تختوں کو ایک ساتھ سلائی کرکے تیار کئے گئے ان جہازوں نے لچک اور استحکام فراہم کیا، جس سے انہیں جوتوں او رریت کی پٹیوں سے ہونے والے نقصان کا امکانات کم ہوگیا۔ہرچند کہ یوروپی جہازوں کی آمد سے جہاز کی تعمیر کی تکنیک میں تبدیلی آئی، لیکن ہندوستان کے کچھ ساحلی علاقوں میں ، خاص طور سے چھوٹی مقامی مچھلی پکڑنے والی کشتیوں کے لئے جہازوں کو سلنے کا یہ فن بچا رہ گیا ہے۔
آنے والی نسلوں کے لئے ثقافتی وراثت کے تحفظ کو یقینی بنانے کے لئے اس گم ہوتے فن کو از سر نو زندہ کرنا اہم ہے۔ سلائی کے قدیم ہندوستانی آرٹ کا استعمال کرکے سمندر میں جانے والے لکڑی کے سلے ہوئے جہاز کی تعمیر کی تجویز ایک قابل ستائش پہل ہے۔ اس پروجیکٹ کا ہدف ہندوستان میں باقی ماندہ روایتی جہاز سازوں کی مہارت کا فائدہ اٹھانا اور ان کی غیر معمولی دستکاری ہنرمندی کی نمائش کرنا ہے۔ روایتی جہاز سازی کی تکنیکوں کا استعمال کرکے قدیم سمندری راستوں پر انہیں چلا کر یہ پروجیکٹ بحر ہند میں تاریخی بات چیت میں آگاہی حاصل کرنا چاہتا ہے، جس نے ہندوستانی ثقافت ، علم کے نظام ، روایتوں، تکنیکوں اور نظریے کے بہاؤ کو سہولت آمیز بنایا ہے۔
سلے ہوئے جہاز پروجیکٹ کی اہمیت اس کی تعمیر سے کہیں زیادہ ہے۔اس کا مقصد بحری یادداشت کی بحالی اور شہریوں میں ہندوستان کی مالا مال بحری وراثت میں فخر کا جذبہ پیدا کرنا ہے۔اس کے ساتھ ساتھ اس کا مقصد بحر ہند سے جڑنے والے ممالک کے درمیان ثقافتی یادداشت کو بڑھاوا دینا ہے۔
منصوبے کی مکمل دستاویزات سازی کیٹ لاگنگ سےیہ یقینی بنایا جاسکے گا کہ بیش قیمت معلومات مستقبل کے پس منظر کے لئے محفوظ ہیں۔ یہ پروجیکٹ نہ صرف ایک غیر معمولی کشتی-سازی کی کوشش کی نمائندگی کرتا ہے،بلکہ ہندوستان کے تکسیری ثقافتی ورثے اور قدیم سمندری سفر کی روایتوں کے ثبوت کے شکل میں بھی کام کرتا ہے۔
وزیراعظم کا دفتر
وزیر اعظم نے جی – 7 سربراہی اجلاس کے دوسرے دن دو نشستوں میں شرکت کی
نئی دہلی۔ 13 جون وزیر اعظم جناب نریندر مودی نے جی– 7 سربراہی اجلاس کے آؤٹ ریچ سیشن کے دوسرے دن 'بلڈنگ بیک ٹوگیدر— اوپن سوسائٹی اینڈ اکانومیز 'اور 'بلڈنگ بیک گرینر: کلائمٹ اینڈ نیچر' کے عنوان سے منعقدہ دو نشستوں میں حصہ لیا۔
آزاد معاشرہ سے متعلق اجلاس میں اہم اسپیکر کے طور پر تقریر کرنے کی دعوت دیے جانے پر ، وزیر اعظم نے کہا کہ جمہوریت اور آزادی ہندوستان کی تہذیبی رویوں کا حصہ ہیں۔ انہوں نے متعدد رہنماؤں کے ذریعہ سےتشویش کا اظہار کرنے کا حوالہ دیتے ہوئے کہا کہ آزاد معاشرہ خاص طور پر غلط فہمی اور سائبر حملوں کا شکار ہے ۔ انہوں نے اس بات کو یقینی بنانے کی ضرورت پر زور دیا کہ سائبر سپیس جمہوری اقدار کو فروغ دینے کے لئے ایک مقام کی حیثیت رکھتا ہے نہ کہ اس کو ختم کرنے کے لیے۔ عالمی حکمرانی کے اداروں کی غیر جمہوری اور غیر مساوی نوعیت کو اجاگر کرتے ہوئے ، وزیر اعظم نے کثیرجہتی نظام کے اصلاح کو آزاد معاشرہ کے تئیں وابستگی کے عزم کا بہترین اشارہ قرار دیا ۔ رہنماؤں نے اجلاس کے اختتام پر'آزاد معاشرے کا بیان ' جاری کیا ۔
ماحولیاتی تبدیلی سے متعلق اجلاس میں ، وزیر اعظم نےکہا کہ مینار نما ڈھانچے میں کام کرنے والے ممالک سیارے کے ماحول ، حیاتیاتی تنوع اور سمندروں کا تحفظ نہیں کرسکتے ہیں ، اور انہوں نے آب و ہوا کی تبدیلی پر اجتماعی کارروائی کا مطالبہ کیا۔ماحولیاتی کارروائی کے لئے ہندوستان کے غیر متزلزل عزم کے بارے میں ، وزیر اعظم نے 2030 تک صفر اخراج کے حصول کے لئے ہندوستانی ریلوے کی عہدبستگی کا ذکر کیا۔ انہوں نے زور دے کر کہا کہ ہندوستان واحد جی 20 ملک ہے جو پیرس معاہدہ کو پورا کرنے کے تئیں عہد بستہ ہے۔ انہوں نے ہندوستان کی دو اہم عالمی پہل یعنی سی ڈی آر آئی اور بین الاقوامی شمسی اتحاد کی بڑھتی ہوئی اثر انگیزی کا بھی ذکر کیا ۔ وزیر اعظم نے اس بات پر زور دے کر کہا کہ ترقی پذیر ممالک کو آب و ہوا کی مالی اعانت تک بہتر رسائی کی ضرورت ہے ۔ انہوں نے ماحولیاتی تبدیلی کے لئے ایک جامع نقطہ نظر اختیار کرنے پر زور دیا ،جس میں تخفیف ، موافقت ، ٹکنالوجی کی منتقلی ، ماحولیات کے لیے مالی اعانت ، حصص ، ماحولیاتی انصاف اور طرز زندگی میں تبدیلی جیسے مسائل کے تمام جہتوں کا احاطہ کیا گیا ہے۔
سربراہی اجلاس کے دوران رہنماؤں نے صحت ، ماحولیات تبدیلی اور معیشتوں کی بحالی کے لیے عالمی چیلنجوں سے نمٹنے میں ، عالمی یکجہتی اور خاص طور پر آزاد اور جمہوری معاشروں اور معیشتوں کے مابین اتحاد کے لیے وزیر اعظم کے پیغام کی ستائش کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-5428
(
ریلوے کی وزارت
زونل ریلویز کو اَن ریزرو ٹکٹ صرف مضافاتی اور چند زونوں میں چلنے والی مقامی مسافر ٹرینوں کی محدود تعداد کے لیے جاری کرنے کی اجازت دی گئی ہے
تہوار کے موقع پر چلائی جانے والی خصوصی اور متبادل اسپیشل ٹرینوں سمیت تمام ایکسپریس ٹرینوں کو مکمل طور پر صرف ریزروڈ ٹرینوں کے طور پر چلانے کی پالیسی میں ابھی تک کوئی تبدیلی نہیں ہوئی ہے
پالیسی میں مزید تبدیلیاں ہونے پر تمام متعلقین کو مطلع کردیا جائے گا
نئی دہلی،13؍ دسمبر ، میڈیا کے بعض سیکشنوں میں اَن ریزروڈ ٹکٹ جاری کرنے کے بارےمیں کچھ خبریں شائع ہوئی ہیں۔ سب کی رہنمائی کے لیے یہ اطلاع فراہم کی جاتی ہے کہ :
تہوار کے موقع پر چلائی جانے والی خصوصی اور متبادل اسپیشل ٹرینوں سمیت تمام ایکسپریس ٹرینوں کو مکمل طور پر صرف ریزروڈ ٹرینوں کے طور پر چلانے کی پالیسی میں ابھی تک کوئی تبدیلی نہیں ہوئی ہے۔
اس کے مطابق تا اطلاعِ ثانی تہوار کے موقعے / چھٹیوں کی خصوصی ٹرینوں، متبادل ٹرینوں سمیت تمام موجودہ میل ایکسپریس، خصوصی ٹرینیں جو پوری طرح ریزروڈ بنیاد پر  چلائی جارہی ہیں ان کا سلسلہ دوسرے درجے کے کوچوں اور ایس ایل آر کے مسافرپورشن کے لیے ریزروڈ ٹکٹ جاری کیے جانے کے طور پر جاری رہے گا‘‘۔
زونل ریلویز کو یہ اجازت دی گئی ہے کہ وہ صرف مضافاتی اور چند زونوں میں چلنے والی محدود تعداد میں مقامی مسافر ٹرینوں کے لیے اَن ریزروڈ ٹکٹ جاری کرسکتے ہیں۔
ٹرینوں کے چلنے، سفر کے ضابطوں اور ریزرویشن کے طریقوں پر کووڈ کے دور میں مسلسل نظر ثانی کی جارہی ہے۔ مزید تبدیلیاں ہونے پر ، جب بھی یہ تبدیلیاں ہوں گی، متعلقین کو اس کے مطابق مطلع کردیا جائے گا۔
وزیراعظم کا دفتر
وزیراعظم نے ایشیائی کھیل 2022 میں ٹینس میں مردوں کے ڈبلز مقابلے میں چاندی کاتمغہ جیتنے پر خوشی کااظہار کیا
وزیراعظم جناب نریندر مودی نے ہانگژو میں ایشیائی کھیل 2022 میں ٹینس میں مردوں کے ڈبلز مقابلے میں چاندی کاتمغہ جیتنے پر رام کمار راماناتھن اور ساکیت مینینی کی جوڑی کو مبارکباد دی ہے۔
وزیراعظم نے ایکس پر پوسٹ کیا ہے:
’’شاندار خبر۔ ہمارے ٹینس کے کھلاڑیوں کا شکریہ ۔ مردوں کے ڈبلز میں رام کمار راماناتھن اور ساکیت مینینی کو ایشین گیمز کا چاندی کا تمغہ جیتنے پر مبارکباد۔ ان کے غیرمعمولی ٹیم ورک نے ہم سب کو حیرت میں ڈال دیا ہے۔ آنے والی ان کی کوششوں کے لیے میری نیک خواہشات۔‘‘
مواصلات اور اطلاعاتی ٹیکنالوجی کی وزارت
ٹرائی نے ہیڈرز اور میسج ٹیمپلیٹس کے غلط استعمال کو روکنے اور ٹیلی کام وسائل کا استعمال کرتے ہوئے غیر مجاز پروموشنز کو روکنے کے لیے ایکسیس پرووائڈرز کو ہدایات جاری کیں
وزارت مواصلات کے تحت کام کرنے والی ٹیلی کام ریگولیٹری اتھارٹی آف انڈیا  نے اس بات کو یقینی بنانے کے لیے کہ تمام پروموشنل پیغامات ڈسٹریبیوٹیڈ لیجر ٹیکنالوجیز  پلیٹ فارم پر منظور شدہ ہیڈرز اور میسیج ٹیمپلیٹس کا استعمال کرتے ہوئے رجسٹرڈ ٹیلی مارکیٹرز  کے ذریعے بھیجے جائیں اور ہیڈرز اور میسج ٹیمپلیٹس کے غلط استعمال کو روکنے کے لیے ٹیلی کام کمرشل کمیونیکیشن کسٹمر ترجیحی ضوابط، 2018  اور ٹیلی کام ریگولیٹری اتھارٹی آف انڈیا ایکٹ 1997  کے تحت ایکسیس سروس پرووائیڈرز کو دو الگ الگ ہدایات جاری کی ہیں۔
ٹرائی کے مشاہدے میں یہ بات آئی ہے کہ پرنسپل اداروں  کے ہیڈرز اور میسج ٹیمپلیٹس کا کچھ ٹیلی مارکیٹرز غلط استعمال کر رہے ہیں۔ اسے روکنے کے لیے، ایکسیس سروس پرووائیڈرز کو ہدایت کی گئی ہے:
- ڈی ایل ٹی پلیٹ فارم پر تمام رجسٹرڈ ہیڈرز اور میسج ٹیمپلیٹس کی دوبارہ تصدیق کریں اور تمام غیر تصدیق شدہ ہیڈرز اور میسج ٹیمپلیٹس کو بالترتیب 30 اور 60 دنوں کے اندر بلاک کریں۔
- اس بات کو یقینی بنائیں کہ عارضی ہیڈرز کو اس مدت کے بعد فوری طور پر غیر فعال کیا جائے جس کے لیے ایسے ہیڈرزتیار کئے گئے تھے۔
- اس بات کو یقینی بنائیں کہ میسج ٹیمپلیٹ میں موجود مواد کے متغیرات میں ناپسندیدہ مواد داخل کرنے کی لچک نہ ہو۔ پیغام کی ترسیل میں ملوث اداروں کو واضح طور پر قابل شناخت ہونا چاہیے اور ضرورت پڑنے پر انہیں ٹریک کیا جانا چاہئے ۔
- پیغام موصول کرنے والوں کے درمیان الجھنوں کو دور کریں اور ان کے غلط استعمال کو روکیں،یکساں نظر آنے والے ہیڈرز  کو ایکسیس پرووائیڈرز کے ذریعے الگ الگ پرنسپل اداروں کے ناموں پر رجسٹر کرایا جائے۔
ٹیلی فون نمبر استعمال کرنے والے ٹیلی مارکیٹرزسمیت غیر مجاز یا غیر رجسٹرڈ ٹیلی مارکیٹرز کے پیغامات کو روکنے کے لیے، ایکسیس پرووائیڈرز کو ہدایت کی گئی ہے کہ-
- ایکسیس پرووائیڈرز کے نیٹ ورک کے ذریعہ میسج ٹیمپلیٹ اسکربنگ کی ہینڈلنگ اور وصول کنندگان کو پیغامات کی ترسیل سے ایسے تمام ٹیلی مارکیٹرزکو روکیں جو ڈسٹری بیوٹیڈ لیجر ٹیکنالوجیز  پلیٹ فارم پر رجسٹرڈ نہیں ہیں؛
- اس بات کو یقینی بنائیں کہ پروموشنل پیغامات غیر رجسٹرڈ ٹیلی مارکیٹرز یا ٹیلی فون نمبرز  کا استعمال کرنے والے ٹیلی مارکیٹرز کے ذریعے منتقل نہ کیے جائیں۔
- ایسے تمام خاطی ٹیلی مارکیٹرز کے خلاف ضابطوں کی دفعات کے مطابق کارروائی کریں اور متعلقہ قوانین کے مطابق کارروائیاں شروع کریں۔ ایکسیس سروس پرووائیڈر ایسے ٹیلی مارکیٹرز کی تفصیلات دوسرے ایسیس پرووائیڈرزکو بھی فراہم کرائیں، جو ، ان اداروں کو اپنے نیٹ ورکس کے ذریعے کسی بھی قسم کی کمرشیل مواصلات بھیجنے سے روکیں گے۔
تمام ٹیلی کام سروس پرووائیڈرز کو تیس دن کے اندر مذکورہ ہدایات پر عمل کرنے کی ہدایت کی گئی ہے۔
کسی بھی وضاحت/معلومات کے لیے جناب جے پال سنگھ تومر، ایڈوائزر  ٹرائی سے ٹیلی فون نمبر 23230404-011 پر رابطہ کیا جا سکتا ہے۔
۔۔۔۔۔۔۔۔۔۔۔
ش ح۔ و ا۔ ع ا۔
16.02.2023
U -1749
(Visitor Counter : 90
کابینہ
خلائی شعبے میں تاریخی اصلاحات کی شروعات
خلائی سرگرمیوں میں پرائیویٹ سیکٹر کی شرکت کی منظوری دی گئی
نئی دہلی،24 جون، مرکزی کابینہ کی میٹنگ میں جس کی صدارت وزیر اعظم جناب نریندر مودی نے کی، آج خلائی سیکٹر میں دور رس اصلاحات کی منظوری دی جس کا مقصد تمام خلائی سرگرمیوں میں پرائیویٹ سیکٹر کی شرکت کو آگے بڑھانا ہے۔ یہ فیصلہ بھارت میں بڑے پیمانے پر تبدیلی لانے اور ملک کو خود کفیل نیز ٹیکنالوجی کے اعتبار سے ترقی یافتہ بنانے کے وزیر اعظم کے طویل مدتی وژن کے مطابق کیا گیا ہے۔
بھارت ان چند ملکوں میں شامل ہے جس کے پاس خلائی سیکٹر میں جدید صلاحیتیں موجود ہیں ان اصلاحات سے اس سیکٹر کو نئی توانائی اور ڈائنامزم ملے گی جس سے ملک خلائی سرگرمیوں کے ا گلے مرحلوں میں چھلانگ لگائے گا۔
اس سے نہ صرف یہ کہ اس سیکٹر میں تیز رفتاری سے ترقی ہوگی بلکہ بھارتی صنعت عالمی خلائی معیشت میں ایک اہم ساتھی بھی بن جائے گی۔اس طرح ٹیکنالوجی سیکٹر میں بڑے پیمانے پر روزگار کے مواقع پیدا ہوں گے اور بھارت ایک عالمی ٹیکنالوجی پاور ہاؤس بن جائے گا۔
اہم فوائد:
خلائی سیکٹر، ٹیکنالوجی کی ترقی اور ہماری صنعتی بنیاد کے پھیلاؤ میں ایک بڑے مددگار کا رول ادا کرسکتا ہے۔ مجوزہ اصلاحات سے خلائی ورثوں اور سرگرمیوں کے ذریعے خلائی ورثوں، ڈاٹا اور سہولتوں تک بہتر رسائی بھی شامل ہے۔ خلا کا سماجی اقتصادی استعمال بڑھ جائے گا۔
نو تشکیل شدہ انڈین نیشنل اسپیس پروموشن اینڈ اتھورائیزیشن سینٹر  پرائیویٹ کمپنیوں کے لیے مددگار ثابت ہوگا کہ وہ بھارتی خلائی بنیادی ڈھانچے کو استعمال کرسکیں۔ یہ مرکز ہمت افزائی کی پالیسیوں اور دوستانہ انضباطی ماحول کے ذریعے خلائی سرگرمیوں میں پرائیویٹ صنعتوں کو فروغ دے سکے گا اور ان کی رہنمائی کرسکے گا۔
سرکاری سیکٹر کا ا دارہ ‘نیو اسپیس انڈیا لمیٹڈ ’ خلائی سرگرمیوں میں نئی جان ڈالنے کی کوشش کرے گااور اس طرح ہمارے خلائی ورثوں کو زیادہ سے زیادہ استعمال کرنے کو یقینی بنایا جاسکے گا۔
ان اصلاحات کے ذریعے اسرو کو تحقیق وترقی کی سرگرمیوں، نئی ٹیکنالوجیوں، تلاش کے مشنوں اور انسان بردار خلائی پروازوں کے پروگرام پر توجہ دینے میں مدد ملے گی۔ سیاروں کی تلاش کے بعض مشن ‘موقع کے اعلان’ کے میکانزم کے ذریعے پرائیویٹ سیکٹر کے لیے بھی کھل جائیں گے۔
کامرس اور صنعت کی وزارتہ
آئندہ پانچ برسوں میں اعتماد کی شاہراہ پر ترقی کی گاڑی کو مہمیز کرنا ہماری ترجیح ہوگی:نقوی
ہمارا ہدف پانچ کروڑ طلباء کو پردھان منتری اسکالر شپ فراہم کرنا ہے، جس میں 50 فیصد طالبات بھی شامل ہوں گی: اقلیتی امور کے وزیر کا بیان
نئی دہلی؍04جون2019؍اقلیتی امور کے مرکزی وزیر جناب مختار عباس نقوی نے آج نئی دہلی میں انتودیہ بھون میں اقلیتی امور کی وزارت کے افسروں کی ایک میٹنگ کی صدارت کی۔ جناب نقوی نے زور دیا کہ آئندہ پانچ برسوں میں اعتماد کی شاہراہ پر ترقی کی گاڑی کو مہمیز کرنا ہماری ترجیح ہوگی، جس سے ہر ایک ضرورت مند کی زندگی میں خوشحالی اور خوشیوں کو یقینی بنانا ہے۔
اقلیتی امور کے وزیر نے کہا کہ ہم کو پوری طرح محتاط اور چوکس رہنا ہے،تاکہ اس بات کو یقینی بنایا جاسکے کہ اعتماد کی اس شاہراہ پر کوئی رکاوٹ پیدا نہ ہو۔
جناب نقوی نے کہا کہ آئندہ پانچ برسوں میں پانچ کروڑ طلباء کو پردھان منتری اسکالر شپ فراہم کرنا ہمارا ہدف ہے، جس میں 50 فیصد طالبات بھی شامل ہوں گی۔انہوں نے کہا کہ پردھان منتری اسکالر شپ کا پورا عمل ڈی بی ٹی طریقہ کار کے ذریعے زیادہ آسان اور شفاف بنایا گیا ہے۔ میٹنگ میں اقلیتی امور کے مرکزی وزیر جناب کرن رجیجو بھی موجود تھے۔
جناب نقوی نے مزید کہا کہ‘‘3 ای’’ یعنی تعلیم ، روزگار، تفویض اختیارات کے ذریعے اقلیتوں کو سماجی، معاشی، تعلیمی طورپر با اختیار بناناہمارا ہدف ہے اور ہم اس مقصد کے حصول کے لئے سخت محنت کریں گے۔
وزیر موصوف نے یہ بھی کہا کہ اقلیتی طبقے سے تعلق رکھنے والی لڑکیوں کی تعلیم کی حوصلہ افزائی کے لئے ملک بھر میں پڑھو-بڑھو مہم شروع کی جائے گی۔ ملک کے ان علاقوں میں جنگی پیمانے پر تعلیمی بنیادی ڈھانچہ فروغ دیا جائے گا ، جہاں لوگ سماجی، معاشی وجوہات کی بنا ء پر اپنی لڑکیوں کو اسکول نہیں بھیجتے۔
انہوں نے کہا کہ ملک بھر میں 100 ہنرہاٹ کا اہتمام کیا جائے گا، تاکہ ماسٹر دستکاروں کو مارکیٹ اور روزگار کے مواقع فراہم کئے جاسکیں۔ انہوں نے کہا کہ ایک نظام کو بھی فروغ دیا جائے گا، تاکہ ماسٹر دستکار وں کو آن لائن ن پلیٹ فراہم کیا جاسکے، جس سے وہ ملک میں ہی تیار کرنے والے سازو سامان کو فروخت کرسکیں۔
جناب نقوی نے مزید کہا کہ ‘‘سیکھو اور کماؤ ’’، ‘‘نئی منزل’’، ‘‘غریب نواز اسکل ڈیولپمنٹ’’، ‘‘استاد’’ جیسی ہنرمندی کے فروغ پر مبنی روزگار کی اسکیموں کو اور زیادہ کارگر بنایا جائے گا، تاکہ اگلے پانچ سالوں میں 25 لاکھ نوجوانوں کی ہنرمندی کے فروغ کو یقینی بنایا جاسکے۔
وزیر موصوف نے کہا کہ ملک بھر میں ایک بیداری مہم شروع کی جائے گی، تاکہ 100 وینوں کے ذریعے مرکزی حکومت کی مختلف تعلیمی اور ہنرمندی کی اسکیموں کے بارے میں لوگوں کو باخبر کیا جاسکے۔ثقافتی پروگرام، نکڑ ناٹک، مختصر فلمیں اس بیداری مہم کا حصہ ہوں گی۔
اقلیتی امور کےمرکزی وزیر جناب مختار عباس نقوی نے کہا کہ ملک بھر میں پرگتی پنچایت کا اہتمام کیا جائے گا، جہاں وہ اقلیتی امور کی وزارت کے سینئر حکام اور متعلقہ ریاستی سرکار کے افسروں کے ساتھ موجود ہوں گے۔اقلیتی امور کی وزارت نے تمام فلاحی اسکیموں میں شفافیت کو یقینی بنانے کے لئے عوام دوست سوفیصد آن لائن سسٹم فروغ دیا ہے۔ اس آن لائن سسٹم نے بچولیہ کے رول کو پوری طرح ختم کردیا ہے۔
وزیر موصوف نے کہا کہ ممبئی، رانچی، لکھنؤ، کیرالہ میں جلد ہی زونل رابطہ میٹنگیں منعقد ہوں گی، جہاں اقلیتی امور کی وزارت کے سینئر افسران اور مختلف ریاستی سرکاروں کے وزراء اور سینئر افسران فلاحی اسکیموں کے مؤثر نفاذ کا جائزہ لیں گے۔
U: 2311
(Visitor Counter : 41
صدر جمہوریہ کا سکریٹریٹ
صدر جمہوریۂ ہندکل گریٹر نوئیڈا میں پہلے اتر پردیش بین الاقوامی تجارتی نمائش کا افتتاح کریں گی
صدر جمہوریہ ٔ ہند محترمہ دروپدی مرمو پہلے اترپردیش بین الاقوامی تجارتی نمائش شو کا افتتاح کرنے کے لئے کل  گریٹر نوئیڈا  کا دورہ کریں گی۔
وزیراعظم کا دفتر
وزیر اعظم نے شملہ میں سینیٹری نیپکن پلانٹ کے اقدام کی ستائش کی
وزیر اعظم جناب نریندر مودی نے کہا ہے کہ شملہ میں سینیٹری نیپکن پلانٹ خواتین کو بااختیار بنانے کا باعث بنے گا کیونکہ یہ صحت کے ساتھ ساتھ روزگار کو بھی فروغ دے رہا ہے۔
رکن پارلیمنٹ جناب سریش کشیپ کے ایک ٹویٹ کا جواب دیتے ہوئے وزیر اعظم نے کہا۔
"شملہ میں سینیٹری نیپکن کا یہ پلانٹ خواتین کو بااختیار بنانے کے لیے ایک قابل تحسین اقدام ہے۔ یہ بڑی خوشی کی بات ہے کہ یہ ان کی صحت کے ساتھ ساتھ روزگار کا ذریعہ بھی بن گیا ہے۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
4369
(
وزارت دفاع
فضائیہ کا 89واں یوم تاسیس: ایئر ڈسپلے
نئی دہلی، 29/ستمبر2021 ۔ بھارتی فضائیہ 8 اکتوبر 2021 کو 89ویں سال گرہ  منانے کے لئے تیار ہے۔ ایئرفورس اسٹیشن ہنڈن  میں متعدد طیاروں کے ذریعے شاندار ہوائی نمائش اور ایئرفورس ڈے پریڈ نیز خلعت  اصل دلچسپی کا سامان ہوں گی۔ اس نمائش کے لئے ریہرسل یکم اکتوبر 2021  سے شروع ہوگی۔ وزیرپور برج – کراول نگر – افضل پور – ہنڈن، شاملی – جیوانا – چاندی نگر – ہنڈن، ہاپڑ – پلکھوا – غازی آباد – ہنڈن وہ علاقے ہیں جن میں طیارے نچلی سطح پر پرواز بھریں گے۔
|
|
پرندے طیاروں کے لئے بہت سنگین خطرہ پیدا کرتے ہیں، بالخصوص نچلی سطح پر پرواز بھرنے والے طیاروں کے لئے۔ کھلی جگہ پر پھینکے جانے والے کھانے پینے کے سامان پرندوں کو راغب کرتے ہیں۔ طیاروں، پائلٹوں اور زمین پر موجود لوگوں کی حفاظت کو یقینی بنانے کے لئے بھارتی فضائیہ دہلی، غازی آباد اور اس کے پڑوس کے علاقوں سے تعلق رکھنے والے سبھی شہریوں سے درخواست کرتی ہے کہ وہ کھلے میں کھانے پینے کی چیزیں اور کچرا نہ پھینکیں۔ ساتھ ہی اگر انھیں کوئی لاش / مردہ جانور کھلے میں پڑا ملے تو اس کے نپٹارے کا بندوبست کرنے کے لئے وہ قریبی ایئرفورس یونٹ / پولیس اسٹیشن کو رپورٹ کریں۔ براہ کرم برڈ ہزارڈ کمبیٹ ٹیم  کے انچارج آفیسر کو فون نمبر 9434378478 پر کال کریں / ایس ایم ایس کریں۔
ایئر ڈسپلے مشہور آکاش گنگا ٹیم کے پرچم بردار اسکائی ڈائیورس  کے ساتھ شروع ہوگا، جو صبح 08:00 بجے اپنی رنگین چھتریوں میں اے این- 32 ایئر کرافٹ سے باہر چھلانگ لگائیں گے۔
فلائی پاسٹ میں ہیریٹیج ایئر کرافٹ، جدید ٹرانسپورٹ ایئرکرافٹ اور فرنٹ لائن فائٹر ایئر کرافٹ شامل ہوں گے۔ اس تقریب کا اختتام صبح 10:52 بجے مسحور کردینے والی ایک ایروبیٹک نمائش کے ساتھ ہوگا۔
نوٹ: براہ کرم طیاروں کی ’محفوظ‘ پرواز کا ماحول یقینی بنانے میں تعاون دینے کے لئے اوپر باکس میں دیے گئے پیغام کو شائع کریں۔
جدید اور قابل تجدید توانائی کی وزارت
آئی آر ای ڈی اے اور بی وی ایف سی ایل نےگرین انرجی تعاون کے لیے مفاہمت نامے پر دستخط کیے
نئی دہلی،30نومبر؍2021:
انڈین رینیوایبل انرجی ڈیولپمنٹ ایجنسی لمیٹیڈ نے آج برہم پترا ویلی فرٹیلائزر کارپوریشن لمیٹیڈ  کے ساتھ قابل تجدید توانائی کے پروجیکٹوں کو تیار کرنے اور فنڈ اکٹھا کرنے میں اپنی تکنیکی مالیاتی مہارت فراہم کرنے کے لیے مفاہمت نامے  پر دستخط کیے ہیں۔ دونوں کمپنیاں بالترتیب نئی اور قابل تجدید توانائی کی وزارت نیز کیمیکلز اور کھادوں کی وزارت کے تحت سرکاری سیکٹر کی کمپنیاں  ہیں۔
اس مفاہمت نامے پر جناب پردیپ کمار داس، چیئرمین اور منیجنگ ڈائریکٹر ،آئی آر ای ڈی اے اور ڈاکٹر سیبا پرساد موہنتی، سی ایم ڈی، بی وی ایف سی ایل، آئی آر ای ڈی اے کے ڈائریکٹر  جناب چنتن شاہ، ڈاکٹر آر سی شرما، سی ایف او، آئی آر ای ڈی اے اور دیگر سینئر حکام کی موجودگی میں دستخط کیے گئے۔
مفاہمت نامے کے تحت آئی آر ای ڈی اے، بی وی ایف سی ایل کے لیے قابل تجدید توانائی، گرین ہائیڈروجن، گرین امونیا، توانائی کی کارکردگی اور تحفظ کے منصوبوں کے لیے ٹیکنو فنانشل ڈیو ڈیلیجینس شروع کرے گا۔ آئی آر ای ڈی اے اگلے 5 برسوں کے لیے قابل تجدید توانائی کے منصوبے بنانے اور حاصل کرنے کے لیے ایک ایکشن پلان تیار کرنے میں بی وی ایف سی ایل کی مدد کرے گا۔
آئی آر ای ڈی اے کے سی ایم ڈی نے مفاہمت نامے کا اعلان کرتے ہوئے کہا کہ آئی آر ای ڈی اے کا خیال ہے کہ یہ تعاون بی وی ایف سی ایل جیسی کیمیکل اور فرٹیلائزر سیکٹر کی دیگر کمپنیوں کو کاربن کے اخراج کو کم کرنے اور ماحول دوست ہونے کی ترغیب دے گا۔ گرین انرجی کے ذریعے شمال مشرقی ہندوستان کی ترقی میں کلیدی کردار ادا کرنے کے لیے یہ آئی آر ای ڈی اے کے لیے آگے کا راستہ ہے۔
جناب داس نے مزید کہا کہ اس مفاہمت نامے سے حکومت کوسی او پی 26 میں عزت مآب وزیر اعظم جناب نریندر مودی کے وعدے کے مطابق 2030ء تک اپنے کاربن کے اخراج کو 45 فیصد تک کم کرنے کے ہندوستان کے ہدف کو حاصل کرنے میں مدد ملے گی۔ حال ہی میں نئی اور قابل تجدید توانائی کی وزارت نے اعلان کیا ہے کہ ملک کی کل تنصیب شدہ قابل تجدید توانائی صلاحیت بشمول ہائیڈرو150 گیگاواٹ سے تجاوز کر گئی ہے اور 150 گیگاواٹ میں سےآئی آر ای ڈی اے نے ملک میں 19 گیگاواٹ سے زیادہ قابل تجدید توانائی کی تنصیب کی حمایت کی ہے۔
بی وی ایف سی ایل کے ساتھ ایک سال کے اندرآئی آر ای ڈی اے کی طرف سے دستخط کردہ پانچواں مفاہمت نامہ ہے۔ قبل ازیں آئی آر ای ڈی اے نےایس جے وی این، این ایچ پی سی، ٹی اے این جی ای ڈی سی او اور این ای ای پی سی اوکے ساتھ مفاہمت نامے پر دستخط کیے ہیں تاکہ گرین انرجی کے منصوبوں کے لیے اپنی تکنیکی مالیاتی مہارت کو بڑھایا جا سکے۔
وزیراعظم کا دفتر
وزیراعظم نے چیتوں کے تحفظ کی اہمیت کو اجاگرکرنے کے لئے ، ٹائمس آف انڈیا گروپ کی کوشش کی ستائش کی ہے
وزیراعظم جناب نریندرمودی نے چیتوں کے تحفظ کی اہمیت کو اجاگرکرنے کے لئے ٹائمس آف انڈیا گروپ کی اچھی کوشش کی تعریف کی ہے ۔ جناب مودی نے ٹائمس آف انڈیا گروپ کے ذریعہ چیتوں سے متعلق ایک ترانہ کاویڈیو بھی ساجھا کیا ۔
وزیراعظم نے ٹوئیٹ کیا ؛
‘‘چیتوں کے تحفظ کی اہمیت کو اجاگرکرنے کے تئیں @timesofindia گروپ کی یہ ایک اچھی کوشش ہے ۔ عوام کا شکریہ ، ہماری قوم نے اس سمت میں ایک قابل تعریف پیش قدمی کی ہے ۔’’